钦定古今图书集成/方舆汇编/职方典/第1282卷 > 《亭山纪胜记》前人
## 钦定古今图书集成/方舆汇编/职方典/第1282卷 > 《亭山纪胜记》前人

櫂方池，挥麈禅室，斯已畅矣，而幽襟殊未惬。其明之
日，在初氏伯仲拉予复游焉。乍出郊坰，遥望蓬莱诸
胜，缥缈烟霭间，令人骨艳，意勃勃不能禁。遂趋仄径，
循大堤迤折而北，小憩庵中。再登亭上，溪南诸丹峦
翠。舞席前。盖是日放晴，都为供奇献媚矣。于是绿
阴入栊，黄鸟啭树，樵歌牧唱，声绕崖壑。林麓间松篁
琮琮然，钟磬鍧鍧然，并为助响。予时酒酣兴发，与诸
君呼卢连进数十觞。瞥见万里风来，碧空云净，手扪
帝座，身出尘寰，浑不解有大千世界也。矧区区声利
乎哉？诸君咸兴。剧中有逞五陵豪者，鲜衣怒马，驰芳
草长堤，凭高望之，恍若星流电掣，岂昔人所称戏马
台耶？借以状之，诸君竞相为戏。予时怯骑只泥饮不
休，于是诸君哦诗度之拈韵，予谬为属和，得句云：“月
底栏光印客踪”，盖娟娟凉蟾已挂岭岑矣。遂拂衣下
一步一回盼，紫气英英亭畔不散，因订为异日之游。
噫嘻！自来游兹山者无算，而吾辈清狂不减退之，登
华山绝顶，事其倡酬之乐，又足追踪永叔、希深辈也。
今古人岂遂相远哉？能无一语作此游公案乎？矧诸
君篇什琅琅具在，则此山九锡矣。僣为记之。